На бліжэйшы час запланавана перавыданне турыстычнай карты Залесся і набора паштовак з рознымі відамі сядзібы. Створана інтэрнэт-вітрына для смаргонскага інфармацыйна-турыстычнага цэнтра. Актывістамі фонду і грамадскай арганізацыі “Сяльчанка” падрыхтаваны праекты для падтрымкі тэатра “Батлейка” і правядзення пленэру драўлянай скульптуры. У межах падрыхтоўкі да знамянальнай даты будуць ладзіцца і ўрачыстасці з нагоды 50-годдзя народнага ансамбля песні і танца імя М. К. Агінскага.